A Bizottság határozata
(1999. július 1.)
a strukturális alapok 2. célkitűzése keretében történő kötelezettségvállalási előirányzatok tagállamonkénti indikatív felosztásának a 2000-től 2006-ig tartó időszakra történő rögzítéséről
(az értesítés a C(1999) 1772. számú dokumentummal történt)
(1999/504/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a strukturális alapokra vonatkozó általános rendelkezések megállapításáról szóló, 1999. június 21-i 1260/1999/EK tanácsi rendeletre [1] és különösen annak 7. cikke (3) bekezdésének első albekezdésére,
(1) mivel az 1260/1999/EK tanácsi rendelet 1. cikke első albekezdésének 2. pontja kimondja, hogy a strukturális alapok 2. célkitűzése a strukturális nehézségekkel küzdő térségek gazdasági és szociális szerkezetváltásának támogatására irányul;
(2) mivel az 1260/1999/EK tanácsi rendelet 7. cikke (2) bekezdésének harmadik albekezdése a strukturális alapok előirányzatainak 11,5 %-ában határozza meg a 2. célkitűzésre elkülönítendő összeget, amely tartalmazza az 1,4 %-os átmeneti támogatást;
(3) mivel az 1260/1999/EK tanácsi rendelet 7. cikke (3) bekezdésének első albekezdése meghatározza, hogy a Bizottságnak átlátható eljárásokkal kell elvégeznie az érintett tevékenységekre rendelkezésre álló - a 2000-től 2006-ig tartó időszakra tervezett -kötelezettségvállalási előirányzatok tagállamonkénti indikatív felosztását, teljes mértékben figyelembe véve az 1. és 2. célkitűzések tekintetében a legutóbb a 3193/94/EK tanácsi rendelettel [2] módosított, a strukturális alapok feladatairól és eredményességéről, továbbá tevékenységük egymás között, valamint az Európai Beruházási Bank és az egyéb meglévő pénzügyi eszközök műveleteivel történő összehangolásáról szóló, 1988. június 24-i 2052/88/EGK tanácsi rendelet [3] hatálya alá tartozó előző időszakban fennállókhoz hasonló, egy vagy több objektív szempontot, nevezetesen a támogatható népességet, a regionális prosperitást, az országos prosperitást és a strukturális problémák viszonylagosan jelentős mértékét, elsősorban a munkanélküliség mértékét;
(4) mivel az 1260/1999/EK tanácsi rendelet 7. cikke (3) bekezdésének harmadik albekezdése az 1. és 2. célkitűzés esetében úgy rendelkezik, hogy e felosztások megkülönböztetik az átmeneti támogatást élvező régiókat és térségeket; mivel e felosztásokat a fenti cikk első albekezdésében említett szempontokkal összhangban kell meghatározni; és ezen előirányzatok éves felosztásának 2000. január 1-jétől degresszívnek kell lennie, és 2000-ben alacsonyabb összegűnek, mint 1999-ben;
(5) mivel a Tanács 1999. június 21-i ülése jegyzőkönyvéhez mellékelt bizottsági nyilatkozat tartalmazza azt a módszert, amelyet a Bizottság a 2. célkitűzéshez szükséges előirányzatok tagállamonkénti indikatív felosztásáról szóló határozatokhoz fog felhasználni az 1260/1999/EK tanácsi rendelet 7. cikke (3) bekezdése első albekezdésének megfelelően;
(6) mivel - e módszert szem előtt tartva - az Európai Tanács 1999. március 24-i és 25-i berlini ülése az elnökségi következtetések (44) bekezdésének g) albekezdésében meghatározta a 2000-től 2006-ig tartó időszak egyes egyedi eseteire vonatkozó összegeket,
ELFOGADTA EZT A HATÁROZATOT:
1. cikk
A 2000-től 2006-ig tartó időszakra vonatkozó, a 2. célkitűzés keretében történő kötelezettségvállalási előirányzatok tagállamonkénti indikatív összegeiről az I. melléklet rendelkezik.
2. cikk
A 2000-től 2005-ig tartó időszakra szóló, a 2. célkitűzés keretében történő, átmeneti támogatásra vonatkozó kötelezettségvállalási előirányzatok tagállamonkénti indikatív összegeiről a II. melléklet rendelkezik.
3. cikk
Ennek a határozatnak a tagállamok a címzettjei.
Kelt Brüsszelben, 1999. július 1-jén.